မဟာသီလဇာတ်

"မဟာသီလဇာတ်ဝတ္ထုကိုယို ဟောဝ်ယူႏဟဝ်ထူႏ မေတ္တာႏဒဿန"

၁။ ဘုရာꩻလောင်ꩻ ခွန်မဟာသီလဝနဝ်ꩻ ရက်ခမ်းသားတဲင် ကအွဉ်ႏမေတ္တာႏ ခမ်းသားထီသားလောင်းနဝ်ꩻ ထွာမေတ္တာႏ "ယံ"။ (မဉ်ႏဖေႏဆုꩻနဝ်ꩻ တတိယဆုꩻ)

၂။ ဝင်ꩻလွဉ်စွန်သွူထာꩻ ဝွေꩻခမ်းကို ပဉ်သွံလဲင်ႏသွူတဲ့ ဖေႏပဲစ်ဖေႏတံႏတောဝ်း၊ ဖေႏထဲင်းရွဉ်ဆုꩻ၊ ကအွဉ်ႏမေတ္တာႏ စွန်သားလောင်းနောဝ်ꩻ ထွာမေတ္တာႏ "ယိန်းယံ"။ (မဉ်ႏဖေႏဆုꩻနဝ်ꩻ ဒုတိယဆုꩻ)

၃။ ဝင်ꩻစွိုင်ကျꩻတဗန်ႏအစူ၊ ဝင်ꩻလဲင်ꩻလို့ꩻသော့ꩻသွူဟံႏကိုတဲ့ သꩻထန်ႏ သꩻလျားချာတဝ်း၊ ကအွဉ်ႏမေတ္တာႏ ရန်ႏသူႏလောင်းနဝ်ꩻ ထွာမေတ္တာႏ "ယိန်းယံယံ"။ (မဉ်ႏဖေႏဆုꩻနဝ်ꩻ - ပထမဆုꩻနောဝ်ꩻသွူ။)

"နီနာꩻအတွက် ဟဝ်သေဟဝ်ထေ မေတ္တာႏဒဿန"

၁။ ဝင်ꩻရက်နီတဲင် နီရက်ချာဝင်ꩻ၊ ရက်ဖူးရက်ဝေးတဲင် ကအွဉ်ႏမေတ္တာႏ လိုꩻရက်နီလောင်း၊ ဖူးဝေးအလောင်းနဝ်ꩻ ထွာမေတ္တာႏ "ယံ" (တတိယဆုꩻ) ။

၂။ ဝင်ꩻခွန်းလျားသွူနီတဲ့ ခွန်းလျားချာတဝ်း၊ ဝင်ꩻယားသွူနီဂုဏ်ႏသိက္ခာႏတဲ့ ယားချာတဝ်း ဝင်ꩻဂုဏ်ႏသိက္ခာႏ၊ ကအွဉ်ႏမေတ္တာႏ လိုꩻနုဲင်းနဝ်ꩻ (လိုꩻလွꩻထီႏနီ/ လိုꩻတကေးနီ)အလောင်းနဝ်ꩻ ထွာမေတ္တာႏ "ယိန်းယံ" (ဒုတိယဆုꩻ)

၃။ ဝင်ꩻနိစ္စက်သွူနီတဲ့ နိစ္စက်ချာတဝ်း၊ ဝင်ꩻအီႏမာꩻသီသွူနီတဲ့ ခြေင်ႏချာတဝ်း၊ ကအွဉ်ႏမေတ္တာႏ ရန်ႏသူႏအလောင်းနဝ်ꩻ ထွာမေတ္တာႏ "ယိန်းယံယံ" (ပထမဆုꩻ)။

တောင်ꩻခါꩻ-
ကအွဉ်ႏဒါႏမေတ္တာႏအရန်းရန်းယိုနဝ်ꩻ ဘုရာꩻအလောင်ꩻ သူႏတောႏကောင်ꩻသီး၊ လိုꩻဟဝ်လိုꩻဒါႏသီး သꩻရင်မေတ္တာႏစဲစ်စဲစ်ဒျာႏသွူ။ စီꩻပွာꩻရေꩻသား၊ ကာႏကွယ်ႏရေꩻသား၊ နဲင်ႏငန်ႏရေꩻသား မေတ္တာႏအရန်းရန်း မွေးတဝ်းနဝ်ꩻသွူ။ဇာတ်ဝတ္ထု(၅၅၀)အမုဲင်(၆)ဗွေႏဗွန်-ကောဝိဒ
အာႏကွိုꩻ